ข้อดี 4 อย่างของการถือทองในพอร์ตไว้บ้าง มีอะไรบ้าง
ข้อดี 4 อย่างของการถือทองในพอร์ตไว้บ้าง ได้แก่


1. ทองสามารถสร้างผลตอบแทน ในช่วงที่อัตราดอกเบี้ยแท้จริงติดลบได้ดี (Negative Real Interest Rate) นับตั้งแต่ปี 1970 จะพบว่า เมื่ออัตราดอกเบี้ยแท้จริงติดลบ ผลตอบแทนรายเดือนจากการลงทุนในทองคำ ก็ดีดขึ้นสูงอย่างมีนับสำคัญ เมื่อเทียบกับช่วงที่ดอกเบี้ยแท้จริงเป็นบวกพอสมควร แต่สิ่งที่ตามมาด้วยก็คือ ความผันผวนที่สูงกว่าช่วงอื่นๆ มองมาที่ปัจจุบัน ธนาคารกลางหลายแห่ง ดำเนินนโยบายดอกเบี้ยติดลบ และอาจจะยังอยู่ในระดับต่ำแบบนี้ไปอีกซักระยะ ก็แปลว่า สภาพแวดล้อม มันเอื้อให้ทองเป็นสินทรัพย์ที่น่าสนใจในการถือไว้จริงๆ 


2. นับตั้งแต่ต้นปี 2016 กองทุน ETF ที่มี Inflow ไหลเข้ามาลงทุนในกองทุนมากที่สุดคือ SPDR Gold Trust กองทุน ETF ที่มีขนาดใหญ่ที่สุดในโลก โดยมีเงินเข้ามาลงทุนสูงถึง $9.07 Billion หลักๆ แล้ว มาจาก นักลงทุนกลุ่ม Hedge Fund ทั้งหลายที่ต้องการป้องกันความเสี่ยง และเหล่ากองแช่งตลาดหุ้นโลกทั้งหลาย ซึ่งสะท้อนมุมมองของนักลงทุนรายใหญ่ได้ว่า เขาเริ่มมองเห็นความเสี่ยงอะไรบางอย่าง และอยากเพิ่มพอร์ตทองไว้เพื่อกระจายความเสี่ยงด้วยเหมือนกัน รู้ว่าแค่มียอด Net Inflow เยอะ ไม่ได้แปลว่า ควรแห่ตามเขาไป แต่นักลงทุนรายใหญ่เข้ามาถือ มันต้องมีอะไรบ้าง อย่างน้อยก็อุ่นใจระดับหนึ่ง ว่าไม่ได้ถือเหงาๆ อยู่คนเดียว นับว่าเป็นข้อดีอีกข้อ


3. ความเสี่ยงข้างหน้า ยังมีอีกเยอะ ต้องหาอะไรที่ป้องกันความเสี่ยงไว้บ้าง ไม่ว่าจะเป็นการทำประชามติ Brexit วันที่ 23 มิ.ย. 2016 ซึ่งหากพลิกโผ กลายเป็นว่า อังกฤษต้องออกจากยูโรโซนจริงๆ แล้วก็อาจทำให้ค่าเงินปอนด์ (GBP) และยูโร (EUR) อ่อนค่า คนไม่อยากถือ 2 สกุลนี้ในระยะสั้นนั้นอาจทำให้ทองคำน่าสนใจก็ได้ หรือถึงผ่านเหตุการณ์นี้ไปได้ ความเสี่ยงในตลาดโลกก็ยังสูง ไม่ว่าจะเรื่องเศรษฐกิจโลกที่ขยายตัวได้ในระดับต่ำ ยังมีความเปราะบาง ปัญหาขาดทุนจากภาคธนาคารในยุโรป หนี้เสียและ NPL ในจีน ปัญหาเหล่านี้ เหมือนพร้อมจะปะทุขึ้นมาเมื่อไหร่ก็ได้ ทางหนึ่งก็ต้องติดตามสถานการณ์ แต่อีกทาง เหตุการณ์มันอาจเกิดขึ้นเร็วจนรับมือและปรับพอร์ตไม่ทัน ดังนั้น การป้องกันความเสี่ยงโดยการถือทองคำไว้บางส่วน ก็ยังเป็นสิ่งที่จำเป็น


4. ถ้าใช้ทฤษฎี Investment Clock ดูวงจรการเคลื่อนที่ของสินทรัพย์แต่ละประเภทในแต่ละช่วงเวลาของเศรษฐกิจ ก็จะพบว่า ในช่วงก่อนที่ตลาดจะฟองสบู่แตก คือ Bubble Stage หรือ เริ่มส่งสัญญาณก่อตัวเป็นฟองสบู่ จะเห็นเงินเฟ้อเริ่มขยับตัวขึ้นจากการที่ต้นทุนสินค้า และราคาสินค้าในตลาดเพิ่มขึ้น ช่วงนี้เองจะเริ่มเห็นรัฐบาลส่งสัญญาณว่าจะเข้ามาควบคุมเพื่อให้เศรษฐกิจไม่ร้อนแรงมากเกินไป ในช่วงเวลาแบบนี้ “สินค้าโภคภัณฑ์” จะเริ่มกลับมา Outperform สินทรัพย์ประเภทอื่น ไม่ว่าจะหุ้นหรือทองคำ
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ความรู้ทางการเงิน